Presidenti Obama dhe sistemi i imigracionit
Zoti Obama mund të anashkalojë Kongresin për të mbrojtur miliona emigrantë pa dokumente nga deportimi
Çfarë do të bëhet me gati 12 milionë njerëz që jetojnë ilegalisht në Shtetet e Bashkuara, disa prej të cilëve kanë tashmë fëmijë të lindur në Amerikë? Për vite, Kongresi ka debatuar këtë çështje por pa mundur të miratojë ligjin për reformën e imigracionit. Në qershor, presidenti Obama dukshëm i nervozuar, tha se durimi ka kufi: Presidenti premtoi përsëri gjatë turneut në Azi javën e kaluar duke thënë se republikanët duhet të fajësojnë veten e tyre në se ai vepron i vetëm. Reagimet në Kongres ishin të ashpra. Kryetari i Dhomës së Përfaqësuesve John Boehner: Kjo pikëpamje u përcoll edhe nga senatori, Mitch McConnell, i cili në janar do të bëhet udhëheqësi i shumicës në Senat. Çdo veprim ekzekutiv që presidenti merr mund të sfidohet në gjykatë. Përveç kësaj, kryetari i dhomës së Përfaqësuesve, Boehner nuk përjashtoi mundësinë e bllokimit të buxhetit, një lëvizje që mund të shkaktojë një mbyllje të operacioneve jo-jetike të qeverisë muajin e ardhshëm. Por disa anëtarë të partisë demokrate të presidentit thonë se veprimi ekzekutiv mbi reformën e imigracionit është më mirë se sa mossveprimi, cilado qoftë kostoja politike: - thotë ligjvenësi Luis Gutierrez: Republikanët thanë se një urdhër ekzekutiv mbi imigracionin do të acaronte më tej marrëdhëniet mes Kongresit dhe Shtëpisë së Bardhë në dy vitet e fundit të zotit Obama në detyrë. Por presidenti duket i gatshëm ta ndërmarrë këtë rezik.